Plan- og sekretariatschef 

Poul Michaelsen 

Staben ■ Ledelsessekretariatet 

Hospitalsenheden Vest 

GI. Landevej 61 

7400 Herning 


Disponering af akutbiler 

Kære Poul 

Afdelingsledelsen har drøftet sagen: Den helt centrale problemstilling 
er et misforhold mellem Præhospitalets forventninger og 
hospitalsenhedens formåen. Præhospital organisationen i HEV bygger 
på et gradueret respons, hvor sygeplejebaserede akutbiler varetager 
hovedparten af områdets præhospitale udkald. Akutlægebilerne 
aktiveres kun i de alvorligere situationer. Det konflikter med 
Præhospitalet, der ikke ser nogen selvstændig rolle for de 
sygeplejebaserede akutbiler, men ønsker akutlægebilerne aktiveret til 
alle præhospitale udkald. 

Afstanden mellem parterne vurderes så stor at et kompromis næppe 
er inden for rækkevidde. Det bør derfor give anledning til 
overvejelser om, hvorvidt Hospitalsenheden har den rigtige 
organisation til præhospitalsopgaven. Afdelingsledelsen skal derfor 
anbefale at præhospitalsorganisationen i Vest sendes frem til politisk 
behandling. 

Det er afdelingsledelsens forventning, at en politisk proces vil ende 
op med ét af tre følgende scenarier: 


Scenarie 1 - Uændret præhospital organisation i Vest 

Præhospitalorganisationen i Vest har eksisteret med mindre 
justeringer siden 2003. Strategien med anvendelse af 
sygeplejebaserede akutbiler har betydet, at Vest på trods af 
sparsomme lægeressourcer har kunnet sikre hele det store 
optageområde en god præhospital dækning. 

Modellen har dog været vanskelig at sælge til den øvrige region. Selv 
om der kan argumenteres for, at et tyndt befolket landområde som 
Vest stiller andre krav til præhospitalsorganisation end de 
tætbefolkede storbyområder østpå, så er Vest kommet under 
stigende kritik fra Præhospitalet og de øvrige præhospitalsordninger, 
der ønsker en harmonisering med rene akutlægebiler. 

Bevares den nuværende præhospitalsorganisation i Vest uændret, 
forudsætter det en revision af Dansk Index, der giver de 
sygeplejebaserede akutbiler en langt bredere rolle end den, der er 
tildelt i den nuværende udgave af Dansk Index. 


Scenarie 2 - Opgradering af akutlægebilerne i Herning og 
Holstebro til højaktivitetsbiler, afvikling af de 
sygeplejebaserede akutbiler i Herning og Holstebro 

Modellen vil sikre, at der også fremover er god præhospital dækning i 
den vestlige del af regionen. 

Omkostningerne ved opgraderingen af lægebilerne vil overstige den 
besparelse der kan hentes på afvikling af sygeplejerskebilerne. 
Løsningsmodellen forudsætter derfor at der tilføres økonomi. 

Der er generel mangel på anæstesiologer i regionen, så det kan 
måske blive vanskeligt at etablere 2 døgndækkende højaktivitets 
akutlægebiler i Herning og Holstebro samtidig med, at der skal 
opretholdes en akutlægebil i Lemvig og fuldt vagtberedskab på de to 
matrikler Herning og Holstebro. Der er en risiko for, at sygehusene 
affolkes til fordel for de mere "spændende" opgaver præhospitalt. 
Omvendt kan det argumenteres, at ordningen kan medvirke til at 
trække speciallæger til den nordvestlige del af regionen. 

Afviklingen af de sygeplejebaserede akutbiler betyder afskedigelse af 
et større antal anæstesisygeplejersker, der i den nuværende situation 
kastes ud i arbejdsløshed. 

Samtidig forringes muligheden for kompetencevedligehold for 
anæstesisygeplejerskerne, der får vanskeligt ved at opretholde 
kompetencerne til de lavt belastede akutbiler i Tarm og Ringkøbing. 
Det kan betyde at yderligere et større antal anæstesisygeplejersker 
må afskediges til arbejdsløshed. 

De geografiske forhold betyder, at HEV har forholdsvis mange 
interhospitale transporter. Ansvaret for denne opgave ligger hos 
Anæstesiologisk Afdeling, hvor anæstesisygeplejerskerne har løftet en 
meget stor opgave. De har selvstændigt varetaget 3/4 af 
Hospitalsenhedens 800 transporter på årsbasis. Ændringen kan 
måske medføre, at der fremover skal læger med på flere transporter. 

Scenarie 3 - Opgradering af akutlægebilen i Herning til 
højaktivitetsbii, afvikling af akutlægebilen i Holstebro og den 
sygeplejebaserede akutbil i Herning 

Modellen er økonomisk neutral. Meromkostningerne ved 
opgraderingen af akutlægebilen i Herning modsvares af besparelser 
på de øvrige biler. 

Det vurderes som realistisk, at højaktivitetsbilen i Herning kan 
bemandes med speciallæger fra Herning og Holstebro suppleret med 
et mindre antal eksterne vikarer fra den øvrige region. 

Modellen lever op til anbefalingerne fra akutplanen og peger frem 
mod DNV-Gødstrup. 

Der kan argumenteres, at modellen giver ringere dækning, fordi 
lægen skal køre til alle udkald bortset fra det nordvestlige hjørne, der 
dækkes fra Lemvig. Modargumentet er at de øvrige akutlægebiler i 
Silkeborg, Viborg og Lemvig kan træde til, når akutlægebilen i 


Herning er optaget. 

Afviklingen af kun én sygeplejebaseret akutbil begrænser antallet af 
anæstesisygeplejersker der må afskediges. 


Scenarie 1 

Uændret præhospital 
organisation i Vest 


Passer til geografien i den 
vestlige del af regionen. 

God præhospital dækning med 
ansvarligt ressourceforbrug. 
Sikrer kompetencevedligehold 
for anæstesisygeplejersker til 
interhospitale transportopgaver 

Undgår afskedigelser. 

Konflikter med Dansk Index, 
AMK og resten af regionen 


Scenarie 2 

Opgradering af akutlæge- 
bilerne i Herning og 
Holstebro til højaktivitets- 
biler 

Afvikling af de sygepleje- 
baserede akutbiler i Herning 

og Holstebro 

God præhospital dækning af 
optageområdet 


Kostbar løsning 

Kræver tilførsel af 

lægeressourcer 

Truer akutbilerne i Tarm og 

Ringkøbing 

Afskedigelse af et større 


Scenarie 3 

Opgradering af akutlægebilen i 
Herning til højaktivitets bil 
Afvikling af sygeplejerskebilen 
i Herning 

Afvikling af akutlægebilen i 
Holstebro 

Formentlig budgetneutral 
Peger frem mod DNV- 
Gødstrup 
Bevarer de 3 

sygeplejebaserede akutbiler i 
Tarm, Ringkøbing og 
Holstebro 

Forringet dækning da lægen 
oftere vil være optaget. 
Afskedigelse af et mindre antal 
anæstesisygeplejersker 


jmidt 

Hregionmidtjylland 


anæstesisygeplejersker 
Forringer muligheden for 
kompetencevedligehold for 
anæstesisygeplejerskerne 


Venlig hilsen 

Afdelingsledelsen i Anæstesiologisk Afdeling HEV 

Hans Henrik R. Christensen Else Folmer Michael L. Rasmussen 
overlæge ledn. overspl. overlæge 



